my en my en en en en sv fr de de fr my my my my my my en en en my en en id en pt nl en my my my my my en my my my en en
ကူးစက်ရောဂါဖြစ်ပွားနေသည့် နာဂဒေသတွင် အစိုးရ၏ အကူအညီပေးမှုများ ယခုထက်ပိုမိုမြန်ဆန်ရန် လိုအပ်နေဟုဆို
Written by  Shan Htet Aung
Wednesday, August 17 2016 00:00
ရန်ကုန်၊ သြဂုတ် ၁၆
ကူးစက် ရောဂါဖြစ်ပွားနေသည့် နာဂဒေသ တွင်အစိုးရ၏အကူအညီပေးနေမှု မှာယခုထက်ပိုမိုမြန်ဆန်ထိရောက် သည့်အရေးပေါ် ကူညီပေးမှုများ ဖြစ်ရန်လိုအပ်နေကြောင်း နာဂအ မျိုးသားရေးရာကောင်စီအတွင်းရေး မှူး ဦးနော်အောင်ဆန်းက ပြော သည်။သြဂုတ် ၁၆ ရက်က ပုဇွန်တောင် မြို့နယ်၊ ဥမခ့ငိ ဟိုတယ်တွင်ပြု လုပ်သောနာဂကိုယ်ပိုင်အုပ်ချုပ်ခွင့် ရဒေသတွင်ဖြစ်ပွားနေသော ကူးစက် ရောဂါအခြေအနေ၊ ကယ်ဆယ်ရေး နှင့်ကူညီထောက်ပံ့မှု၊ အခက်အခဲကြုံ တွေ့နေရခြင်းနှင့်စပ်လျဉ်း၍ပြုလုပ် သည့်သတင်းစာရှင်းလင်းပွဲတွင် ဦးနော်အောင်ဆန်းက ယင်းကဲ့သို့ ပြောကြားလိုက်ခြင်းဖြစ်သည်။နာဂဒေသရှိ လဟယ်နှင့်နန်း ယွန်းမြို့နယ်၊ဒုံဟီးမြို့နယ်ခွဲတွင်ဖြစ် ပွားနေသာ ဝက်သက်၊ တုပ်ကွေး၊ ငှက် ဖျား၊ ဝမ်းပျက်ဝမ်းလျှောနှင့်ချောင်း ဆိုးရင်ကျပ်ရောဂါဖြစ်ပွားမှုများကိုနာဂဒေသရှိကျေးရွာ ၁၅ ရွာတွင် ခံစားနေရပြီး ယခုအခါ ၄၂ ဦးသေ ဆုံးခဲ့ပြီးဖြစ်ကြောင်းသိရသည်။
ယင်းရောဂါဖြစ်ပွားနေသည့် ဒေသတွင် လမ်းပန်းဆက်သွယ်ရေး ခက်ခဲမှု၊ အစာအာဟာရပြတ်လပ်မှု၊ ကာကွယ်ဆေးလွှမ်းခြုံမှုအားနည်း ခြင်း၊ ကျန်းမာရေးဝန်ထမ်းလုံလောက် စွာမရှိခြင်း၊ ကျန်းမာရေးစောင့်ရှောက် မှုများလုံလောက်စွာမရရှိခဲ့ခြင်းတို့ ကြောင့် ယခုကဲ့သို့ဖြစ်ပွားခဲ့ရခြင်း ဖြစ်ကြောင်း နာဂအမျိုးသားရေးရာ ကောင်စီမှသိရသည်။ယခုအခါ ရောဂါကူးစက်ခံနေ ရသူများအတွက် အာဟာရပစ္စည်း များအမြန်ဆုံးရောက်ရှိနေရန် လိုအပ် နေပြီးအစာ အာ ဟာရ မရောက်ရှိခြင်း ကြောင့် ရောဂါပြင်းထန်မှုကိုဆိုးရွား စွာခံစားနေရသည့်အတွက် အစိုးရ ၏ကူညီပံ့ပိုးမှုများအမြန်ဆုံးရရှိရန် လိုအပ်ကြောင်းနှင့်နယ်စည်းမထား ဆရာဝန်များအဖွဲ့နှင့်အိန္ဒိယရှိ နာဂ ပြည်နယ်မှဆရာဝန်များမှလာရောက် ကူညီကုသမှုများပေးနိုင်ရန် စီစဉ် နေသော်လည်း အစိုးရ၏ခွင့်ပြုချက် မရရှိသေးသည့်အတွက် စောင့်ဆိုင်းနေ ရကြောင်း ဦးနော်အောင်ဆန်းက ပြောသည်။
"အစိုးရရဲ့အကူအညီမရဘူး လားလို့ပြောရင် လုံးဝမရဘူးလို့ပြော ရင်ကျွန်တော်တို့အမှားဖြစ်မှာပါ။ အကူအညီရပါတယ်။ ဒါပေမဲ့ ထိုက် သင့်တဲ့အချိန်မှာ မြန်မြန်ဆန်ဆန် မရတဲ့အတွက်ကြောင့် ကျယ်ပြန့် နိုင်သလောက် ကျယ်ပြန့်နိုင်ခြင်းမရှိ ဘူး။ လက်ရှိသယ်ယူပို့ဆောင်တဲ့ လမ်း ကြောင်းကို ကယ်တင်ပေးနိုင်မယ် ဆိုရင် အစိုးရမလုပ်နိုင်တဲ့အရာကို အရပ်ဘက်အဖွဲ့အစည်းတွေက အ များကြီးကူညီပံ့ပိုးနိုင်တဲ့အနေအထား ရှိတယ်။ ကျွန်တော်တို့ကိုဒီနေ့ကူညီ နိုင်တဲ့မိတ်ဆွေတွေရှိလာပြီ။ ကူညီ ချင်တယ်။ အဲဒီကူညီလိုက်တဲ့အရာ တွေကိုအမြန်ဆုံးအစိုးရရဲ့ပေးထား တဲ့လမ်းကြောင်းပေါ်ရောက်ရှိနိုင်ဖို့ အတွက်လုပ်ဆောင်တဲ့အနေအထား မရှိတဲ့အခါမှာဘယ်လိုမှအဆင်မပြေ ဘူး။ သြဂုတ် ၁၄ ရက်က ဒုတိယ သမ္မတနဲ့ကျွန်တော်တို့စကားပြော ခွင့်ရပါတယ်။ ပြောခွင့်ရတဲ့အခါမှာ လက်ရှိအနေအထားကိုရှင်းပြပါ တယ်။ ဒုသမ္မတရဲ့အစီအစဉ်နဲ့ နာဂအ တွက်အစားအစာနဲ့ဆေးဝါး ခုနစ်တန် လောက်ကိုရဟတ်ယာဉ်နဲ့ လဟယ် ကိုပို့နေတယ်လို့သိရပါတယ်။ အစိုးရ ကတော့ မကူညီဘူးလားဆိုတော့ ကူညီပါတယ်။ ဒီထက်မကပိုပြီးတော့ မြန်ဆန်ပြီးတော့ ကြိုကြိုတင်တင် များဆောင်ရွက်နိုင်ရင် ဘယ်လောက် များကောင်းလိုက်မလဲ"ဟု ဦးနော် အောင်ဆန်းက တက်ရောက်လာ သည့် မီဒီယာများ၏မေးမြန်းခြင်း ကိုဖြေကြားခဲ့သည်။
ယင်းအပြင် ရန်ကုန်တွင်ရှိသော နာဂအဖွဲ့အစည်းများ၊တစ်ဦးချင်း အလှူများကြောင့် အာဟာရပစ္စည်း များကို နာဂသို့ပို့ဆောင်ရန်အတွက် မန္တလေးလေဆိပ်သို့ သြဂုတ် ၁၁ ရက် တွင်ပို့ဆောင်ခဲ့သော်လည်း ယနေ့ အချိန်အထိ နာဂဒေသသို့တချို့ တစ်ဝက်သာရောက်ရှိသေးပြီး လေ ဆိပ်တွင်တန်ချိန် ၇၀၀ ခန့်ကျန်ရှိနေ သေးကြောင်းသိရသည်။ထို့ပြင်နာဂဒေသအတွက် လက် ရှိကူညီနေမှုများအပြင် ရေရှည်အ ဖြစ် လမ်းပန်းဆက်သွယ်ရေးကောင်း မွန်ရန်၊ စားနပ်ရိက္ခာလုံလောက်စွာ ရရှိရန်၊ ပညာရေးကဏ္ဍနှင့်ကျန်း မာရေးကဏ္ဍများကိုပါ အလေးထား ဆောင်ရွက်ပေးရန် လိုအပ်နေကြောင်း သတင်းစာရှင်းလင်းပွဲသို့တက်ရောက် လာသည့် နာဂလူမှုအဖွဲ့အစည်းများ ကပြောသည်။လက်ရှိနာဂဒေသတွင်ဖြစ် ပေါ် နေသောအခြေအနေများအတွက် တိုင်းရင်းသားလူငယ်များနှင့်အရပ် ဘက်လူမှုအဖွဲ့အစည်းများမှလည်း သဘောထားထုတ်ပြန်ချက်တစ် စောင်ထုတ်ပြန်ခဲ့ကြောင်း သိရသည်။
ယင်းထုတ်ပြန်ချက်တွင် လက်ရှိ ရောဂါဖြစ်ပွားနေသောကျေးရွာ များသို့ အရေးပေါ်ကူညီကယ်ဆယ် ရေးများဆောင်ရွက်ပေးရန်၊ အစာ အာဟာရထောက်ပံ့နိုင်ရေးအတွက် လမ်းပန်းဆက်သွယ်ရေးအခက်အခဲ ကိုဖြေရှင်းပေးရန်၊ ကူညီရန်အသင့် စောင့်ဆိုင်းနေသော နိုင်ငံတကာ အဖွဲ့အစည်းများမှ အမြန်ဆုံးအ ထောက်အပံ့များဆောင်ရွက်နိုင်ရန် စသည့်အချက်များအပြင် ပညာရေး၊ ကျန်းမာရေးတိုးတက်ကောင်းမွန် ရန် လမ်းပန်းဆက်သွယ်ရေးမှာ အဓိကစိန်ခေါ်မှုတစ်ရပ်ဖြစ်သော ကြောင့် လမ်းမကြီးများနှင့် ကျေးရွာ ချင်းဆက်လမ်းများ ပိုမိုချောမွေ့ ကောင်းမွန်လာစေရေးအမြန်ဆုံး ဆောင်ရွက်ပေးရန်၊ ထိရောက်သော ပြည်သူ့ကျန်းမာရေးဝန်ဆောင်မှုအသိပညာပေးမှု၊ ကာကွယ်ဆေးထိုး နှံတိုက်ကျွေးမှု၊ ရောဂါကာကွယ် ခြင်းများကို ကျန်းမာရေးမူဝါဒများအတိုင်းအကောင်အထည်ဖော်ဆောင် ရွက်ရန် ကလေးငယ်များအားလုံးကိုလိုအပ်သည့်ဖြည့်စွက်အာဟာရနှင့် အားဆေးများတိုက်ကျွေးနိုင်ရန် အ ထူးစီမံကိန်းတစ်ရပ်ချမှတ်ဆောင်ရွက် ရေးနှင့် နာဂနှင့်အခြားဝေးလံခေါင် သီဒေသများအတွက် ကျန်းမာရေးနှင့်ပညာရေးအစီအစဉ်များကို နိုင်ငံ တော်ဘဏ္ဍာမှ အထူးစီမံကိန်းရေးဆွဲ အကောင်အထည်ဖော်ဆောင်ရွက်ပေး ရန်စသည့်အချက်များကို တောင်းဆို ခဲ့ကြောင်း သိရသည်။
#Democracytoday
Read 658 times
Published in ကျန်းမာရေး
Tagged under
Latest from Shan Htet Aung
Note 7 စမတ်ဖုန်းဘောင်းဘီအိတ်ကပ်ထဲတွင် ပေါက်ကွဲမူဖြစ်ခဲ့သူ ဆမ်ဆောင်း အားတရားစွဲဆို
'ရှေ့ကဖျော်ဖြေပွဲမှာ ဖျော်ဖြေခဲ့တဲ့သီချင်းတွေနဲ့မတူအောင် Performance ပိုင်းကအစ သေချာပြင်ဆင်သွားမယ်'ဆိုတဲ့ ၀ိုင်းစုခိုင်သိန်း
မျှော့များ စျေးကောင်းရရှိခြင်းကြောင့် မူဆယ်စျေးကွက်မှတစ်ဆင့် တရုတ်နိုင်ငံသို့ တင်ပို့မှုများနေ
တန်ဇန်နီးယားရေပြင်မှတွေ့ရှိခဲ့ရသော အပျက်အစီးအပိုင်းအစသည် ပျောက်ဆုံးမလေးရှားလေယာဉ် MH 370 မှဖြစ်ကြောင်းအတည်ပြု
အာကာသဓာတ်ခွဲခန်း ရှန်ဂွန်း-၂ တရုတ်လွှတ်တင်
Related items
အောင်လံမြို့နယ်အတွင်းရေမြုပ်ပျက်စီးခဲ့သည့်လယ်များအတွက် မျိုးစပါးများအခမဲ့ပံ့ပိုးပေးနေ
"အဆုတ်ပွပြီးတော့ဦးနှောက်ထဲရောက်ရင်ဦးနှောက်အမြှေးရောင်ပါဖြစ်နိုင်တဲ့အတွက်မပေါ့ဆသင့်တဲ့ရောဂါတစ်ခုပါ" အထွေထွေရောဂါကုဆရာဝန် ဒေါက်တာအောင်ဆန်းဝင်းနှင့် တွေ့ဆုံခြင်း
"နာဂဒေသမှာ ရောဂါရှိတဲ့လူနာတွေကိုလိုက်ရှာမယ်။ ရှာပြီးရင်မြန်မြန်ကုပေးမယ်။ မသေမပျောက်အောင်လို့၊ ကူးစက်မှုဖြတ်တောက်ဖို့က ဆယ့်ငါးရက်လောက်ကြာဦးမယ်" ဒေါက်တာသန်းထွန်းအောင် (ဒုတိယညွှန်ကြားရေးမှူးချုပ်-ဗဟိုကူးစက်ရောဂါတိုက်ဖျက်ရေးဌာန) နှင့်တွေ့ဆုံခြင်း
Copyright 2014 © Democracy Today Daily Newspaper | Myanmar News Network Co.,Ltd. All rights reserved.